బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
అలా బౌలింగ్ చేశానని పెళ్లాం వదిలేసింది..!
1981 బెన్సన్‌ అండ్‌ హెడ్జెస్‌ వరల్డ్‌ సిరీస్‌ కప్‌లో న్యూజిలాండ్ విజయానికి చివరి బంతికి 6 పరుగులు చేయాల్సి వచ్చింది. దీంతో.. అప్పటి
Samayam Telugu | Updated:
Mar 28, 2018, 12:13PM IST
అలా బౌలింగ్ చేశానని పెళ్లాం వదిలేసింది..!
దక్షిణాఫ్రికాతో మూడు రోజుల క్రితం జరిగిన టెస్టు మ్యాచ్‌లో బాల్ టాంపరింగ్‌కి పాల్పడిన ఆస్ట్రేలియా క్రికెటర్లపై విమర్శల వర్షం కురుస్తోంది. అన్ని దేశాల మాజీ క్రికెటర్లతో పాటు.. ఆ దేశానికి చెందిన మాజీ ఆటగాళ్లు సైతం ఆసీస్ జట్టుని ఏకిపారేస్తున్నారు. 1981లో అండర్‌ ఆర్మ్ బౌలింగ్ చేసి అపవాదు ఎదుర్కొన్న ట్రెవర్ చాపెల్ మరో అడుగు ముందుకేసి.. తాజాగా టాంపరింగ్‌కి పాల్పడిన ఆసీస్ క్రికెటర్లు స్టీవ్‌స్మిత్, డేవిడ్ వార్నర్, బాన్‌క్రాఫ్ట్‌లను ఈ తప్పు జీవితాంతం వెంటాడుతుందని అభిప్రాయపడ్డాడు. మూడు దశాబ్దాల క్రితం తాను తప్పు చేస్తే.. ఇంకా ఆ శిక్ష అనుభవిస్తుండమే దానికి ఉదాహరణ అని ట్రెవర్ చెప్పుకొచ్చాడు.
Visit Site
Recommended byColombia
1981 బెన్సన్‌ అండ్‌ హెడ్జెస్‌ వరల్డ్‌ సిరీస్‌ కప్‌లో న్యూజిలాండ్ విజయానికి చివరి బంతికి 6 పరుగులు చేయాల్సి వచ్చింది. దీంతో.. అప్పటి ఆస్ట్రేలియా కెప్టెన్‌ గ్రెగ్‌ చాపెల్‌.. తన తమ్ముడైన బౌలర్‌ ట్రెవర్‌ చాపెల్‌తో అండర్‌ ఆర్మ్‌ బౌలింగ్‌ చేయించాడు. దీంతో.. ట్రెవర్ బంతిని పిచ్‌పై దొర్లించగా.. కివీస్ బ్యాట్స్‌మెన్ దాన్ని షాట్ ఆడలేకపోయాడు. మ్యాచ్‌లో ఆస్ట్రేలియా గెలుపొందింది. క్రీడాస్ఫూర్తికి విరుద్ధంగా గెలిచిన ఆస్ట్రేలియాపై, అండర్‌ ఆర్మ్‌ బౌలింగ్‌ చేసిన ట్రెవర్‌పై అప్పట్లో పెద్దఎత్తున విమర్శలు చెలరేగాయి.
X
‘ఆ మ్యాచ్‌లో అండర్ ఆర్మ్ బౌలింగ్‌తో నా జీవితం నాశనమైంది. ఇప్పటికీ ఆ ఘటన గురించి అందరూ నన్ను అడుగుతుంటారు. సుదీర్ఘకాలంగా చాలా మానసిక క్షోభ అనుభవించాను. నా భార్య నన్ను విడిచి పెళ్లిపోయింది. మళ్లీ పెళ్లి చేసుకోలేదు. పిల్లలు లేరు. మా అన్న గ్రెగ్‌ చాపెల్‌ గొప్ప విజయాలు సాధించాడో లేదో తెలియదు కానీ.. ఆస్ట్రేలియా క్రికెట్‌కి చెడ్డపేరు తీసుకొచ్చిన జాబితాలో ఇప్పటి వరకు నాపేరే మొదట ఉండేది. ఇకపై బాల్ టాంపరింగ్‌కి పాల్పడిన వారి పేర్లు వస్తాయి. ఇది నాకు కొంచెం ఉపశమం కలిగించనుంది. ఆరోజు అలా బౌలింగ్ చేయాలని మా అన్న చెప్పడం సరైన సలహాగా అనిపించింది. కానీ.. ఈ రోజుల్లో అలా చేయడం సమంజసం కాదు. క్రికెట్‌లో చీకటి రోజుకి కారణమైన వారు జీవితాంతం బాధపడాల్సిందే..!’ అని ట్రెవర్ స్పష్టం చేశాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.